**Elektronikus bölcsődei jelentkezés**

Tisztelt Szülők!

Tájékoztatom Önöket, hogy 2020. áprilistól elektronikus úton is fogadom a bölcsődei jelentkezéseket.

***1. Bölcsődei felvétel/ellátás a 1997/XXXI. törvény (továbbiakban Gyvt.) alapján:***

*„****41. § (1)*** *A gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői munkavégzésük – ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is –, munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő, törvényes képviselő munkarendjéhez igazodik. Gyermekek napközbeni ellátásának igénybevételére jogosult az átmeneti gondozásban és az otthont nyújtó ellátásban részesülő gyermek is.*

***(2)*** *Az (1) bekezdés szerinti egyéb ok miatt a gyermekek napközbeni ellátását különösen az olyan gyermek számára kell biztosítani,*

*a) akinek fejlődése érdekében állandó napközbeni ellátásra van szüksége,*

*b) akit egyedülálló vagy időskorú személy nevel,*

*c) akinek a szülője, törvényes képviselője szociális helyzete miatt az ellátásáról nem tud gondoskodni.”*

 ***„42. § (1)*** *A bölcsődei ellátás keretében – ha e törvény kivételt nem tesz – a három éven aluli gyermekek napközbeni ellátását kell biztosítani…*

*… (3) Bölcsődei ellátás keretében a sajátos nevelési igényű gyermek, valamint a korai fejlesztésre és gondozásra jogosult gyermek nevelése és gondozása is végezhető.”*

*„****42/A. § (1)*** *Bölcsődei ellátás keretében a gyermek húszhetes korától nevelhető és gondozható*

*a) az óvodai nevelésre nem érett gyermek esetén a (2) bekezdésben meghatározott időpontig,*

*b) a a sajátos nevelési igényű gyermek, valamint a korai fejlesztésre és gondozásra jogosult gyermek esetén a* ***(3)*** *bekezdésben meghatározott időpontig,*

*c) az a) és b) pont alá nem tartozó gyermek esetén, ha a harmadik életévét…”*

*„…ca) január 1-je és augusztus 31-e között tölti be, az adott év augusztus 31-éig,*

*cb) szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.*

***(2)*** *Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.*

***(3)*** *A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.”*

A beíratáshoz a „Huncutka Bölcsőde Felvételi kérelem” elnevezésű dokumentumot kérném kitöltve visszaküldeni, a baloghneagi@morahalom.hu email címre, legkésőbb **a tervezett szeptemberi felvétel előtti május 20-ig. A beíratás az intézményünkbe folyamatos.**

**Amennyiben korábban szeretnék gyermekük bölcsődei elhelyezését kérni, akkor a lenti telefonszámon keressenek.**

A bölcsőde főbejáratánál, a fehér ajtónál helyeztünk el egy postaládát, melybe személyesen is bedobhatják a kitöltött, kinyomtatott dokumentumot. Üres nyomtatvány ugyan itt kérhető. Kérnénk az ajtónál csengetni.

A bölcsőde **őszi kezdése előtti május 20-ig** szükséges elküldeni a felvételi kérelmet. **Június 10-ig elkészül a csoportok beosztása**, majd **június 30-ig** a felvételi kérelemben megadott emailcímre küldök egy **értesítést a gyermek felvételéről** illetve a **3 júliusi időpontról**, melyek közül egyre el kellene jönni. **Júliusban így tudunk személyesen is találkozni**, amikor is a többi hivatalos papír fénymásolatára is szükség lesz (lakcímkártya, TAJ kártya, születési anyakönyvi kivonat és kérném az eredeti felvételi kérelmet is, ha azt emailben küldte el). Addig **ezeket a papírokat szkennelve sem kérem**!

A felvételi kérelemben, ha igennel válaszolt egyes kérdéseknél, akkor a feltüntetett igazolást szeretném kérni (szkennelve/fotózva) csatolni az emailben.

Kérdés esetén szívesen álok rendelkezésükre a **baloghneagi@morahalom email címen** vagy **Messengeren** (Baloghné Baranyás Ágnes). Telefonos elérhetőségem: **+36 30 3 982 045**. Kérném, hogy amennyiben a telefont nem tudom felvenni, egy üzenetben írjanak rám.

Mórahalom, 2021. április 01.

Baloghné Baranyás Ágnes

 intézményvezető